കുളത്തൂപ്പുഴയില് മെഗാ വാക്സിനേഷന് ക്യാമ്ബ് കുളത്തൂപ്പുഴ: തോട്ടം മേഖലയിലുള്ള തൊഴിലാളി കുടുംബങ്ങള്ക്കുള്ള മെഗാ വാക്സിനേഷന് ക്യാമ്ബിന് തുടക്കമായി. കഴിഞ്ഞ നിയമസഭാ സമ്മേളനത്തില് പുനലൂര് നിയോജക മണ്ഡലത്തിലെ തോട്ടം മേഖലയില് പണിയെടുക്കുന്ന മുഴുവന് തൊഴിലാളികള്ക്കും വാക്സിന് നല്കുവാനുള്ള നടപടി സ്വീകരിക്കണമെന്ന് നിയമസഭയില് പി.എസ് .സുപാല് എം. എല് .എ ആവശ്യപ്പെട്ടിരുന്നു . ഇതിനെ തുടര്ന്ന് വരും ദിവസങ്ങളില് മണ്ഡലത്തിലെ വിവിധ തോട്ടം മേഖലകളിലും വാക്സിനേഷന് ക്യാമ്ബ് സംഘടിപ്പിക്കുമെന്ന് എം.എല്.എ പറഞ്ഞു. കുളത്തൂപ്പുഴ ആര്. പി .എല് എസ്റ്റേറ്റില് നടന്ന വാക്സിനേഷന് ക്യാമ്ബ് എം .എല്. എ സന്ദര്ശിച്ചു .